**Цитати от официалните гости:**

**Михай Войку, генерален мениджър на „Каменица“ АД.**

„За нас „Пивоварница Каменица“ бе както един много предизвикателен проект, така и много ключов от бизнес гледна точка. Ние винаги се стремим да работим за устойчиво и ефективно развитие на компанията, така че тази инвестиция бе следващата крачка в тази посока. Пивоварница има специално място в пътя на развитие на Каменица, защото продължава традицията на първата българска бира да предоставя уникални бирени преживявания за почитателите на качественото пиво.“

**Антон Карлов, управител на „Пивоварница Каменица“ и изпълнителен директор на „Каменица“ АД**

 „Пивоварница Каменица“ е уникално място, което съчетава в себе си бирени преживявания за ценители, създавани от страстта на майстор-пивоварите, в комбинация с най-добрата храна. В сърцето на „Пивоварница Каменица“ е бирата, тя е навсякъде около нас, както можете да забележите, в интериора, дори в храната. Каменица поставя началото на биреното производство в България и ние сме горди, че днес тук, на това място ще можем да седнем с приятели на по чаша ръчно приготвено пиво и сладка приказка. Днес, вие ставате част от нашето семейство и всички ние се превръщаме в „Бирени братя и сестри“

**Иван Тотев, кмет на град Пловдив.**

„Чудесно е да се види, че традицията, историята и опита се съхраняват и предават на бъдещите поколения. „Пивоварница Каменица“ е ярък пример точно за това и мисля, че пловдивчани само можем да се гордеем, че тук е родното място на първата българска бира и че тук днес отваря първият по рода си мултифункционален комплекс с микропивоварна за ръчно направени бири, ресторант и място за събития. С разнообразните си възможности за различни дейности и като

партньор на Пловдив 2019, Пивоварница ще подкрепи програмата от събития на Пловдив – европейска столица на културата 2019.“

**Н. Пр. Ерик Рубин, посланик на Съединените американски щати за България**

„Tази впечатляваща архитектура, тази приятна локация и цялата история на това място ще са още една придобивка за Пловдив като Културна столица на Европа през 2019 година. Нямам никакви съмнения, че Пивоварница Каменица скоро ще стане обичано място в града. Радвам се да присъствам на откриването на този съвременен поглед върху историята на първата българска бира и настоящо отражение на българо-американските инвестиционни връзки. “

**Н. Пр. Франсоа Бонтан, посланик на Белгия за България**

„Щастлив съм, че съм част от официалното откриване на това специално място, само година и половина след поставяне на първата копка. „Пивоварница Каменица“ е едно фантастично място не само заради майсторски приготвената храна и ръчно изработената бира, но и заради произхода си с първата българска бира, която през 1881 г. бележи началото на производството на бира в България. Изключително съм щастлив, че Белгийското посолство е дългогодишен партньор на компанията и съм благодарен за поканата днес.“

**Повече информация за проекта:**

**За „Пивоварница Каменица“:**

Към момента „Пивоварница Каменица“ се простира на площ от 3500 кв. м., инвестицията на проекта възлиза на 2 млн. евро, а екип от 40 новоназначени служители ще се грижи за всички гости и посетители. „Пивоварница Каменица“ има ключова роля в развитието не само на Каменица АД, но и като цяло за бирената индустрия в страната, разширявайки категорията и предоставяйки база, ресурси, знания и опит за правенето на различни експерименти с вкусове и типове, бира, рецепти, съставки. „Пивоварница Каменица“ е биреният храм на Каменица в Пловдив и посреща всички бирени любители с ръчно-приготвени на място бири, съчетани с подходяща храна.

**За „Каменица” АД:**

„Каменица” АД, водеща пивоварна компания в България, е част от Molson Coors Brewing Company. Компанията е основана в самия зародиш на българската пивоварна индустрия през далечната 1881 г. Дружеството е единственият български пивопроизводител, който съчетава 3 световноизвестни пивоварни традиции – белгийската, немската и чешката, като по този начин очарова своите потребители и клиенти с изключително богато портфолио, включващо местните марки „Каменица“, Astika, „Бургаско“, „Славена“, както и водещите интернационални марки Staropramen, Stella Artois и Beck’s, които произвежда по лиценз. Безценна част от портфолиото са и вносните марки – белгийските Leffe Blonde, Leffe Brune, Hoegaarden, най-известната мексиканска бира в света Corona Extra, както и изкусителното предложение от страната на сайдера – Великобритания – Carling Cider. За последните пет години „Каменица” АД е инвестирала повече от 60 млн. евро в своето производство, логистика и търговска дейност.

За повече информация: www.kamenitzacompany.bg.

**За Molson Coors Brewing Company:**

Molson Coors Brewing Company е водеща глобална пивоварна компания, която предлага изключителни брандове на почитателите на бирата в целия свят. Компанията произвежда и продава портфолио от водещи премиални марки, като Coors Light, Molson Canadian, Carling, Staropramen, Blue Moon, и Cobra – в Северна и Южна Америка, Европа и Азия. В Канада компанията оперира чрез Molson Coors Canada; в САЩ – чрез MillerCoors; във Великобритания и Ирландия – чрез Molson Coors UK; в Централна Европа – чрез Molson Coors Central Europe, а извън тези пазари – чрез Molson Coors International. Molson Coors е включена в Индекса за устойчиво развитие на Dow Jones (Dow Jones Sustainability Index), като непрекъснато търси нови възможности за оптимизиране в сферата на корпоративната отговорност.

За повече информация посетете корпоративния уеб сайт на компанията: www.molsoncoors.com.

**Малка част от историята на Каменица:**

* 1881 г. Бирените братя Рудолф Фрик, Фридрих Сулцер и Адолф Бомонти откриват място за своята нова пивоварна – първата в България. Избират „Осмото”, изчезнало тепе, което тогава е просто тревисто мочурище, но с постоянно бликаща ледено студена вода. Наричали го Каменица тепе. Още същата година фабриката произвежда първите си хектолитри пиво.
* 1892 г. Каменица пуска първата тъмна бира в България. Същата година печели и почетен диплом на първото българско земеделческо промишлено изложение. То било предвестник на днешния Пловдивски панаир.
* 1893 г. Биреният брат обича бира, но обича и награди. Затова Каменица пътува до Белгия и става част от Международното изложение в Брюксел. Там пивоварната е наградена със златен медал от международно жури.
* 1894 г. Каменица получава ново признание на Международното изложение в Брюксел, където печели бронзов медал.
* 1980 г. Освен да цени традициите, биреният брат обича и нововъведенията. Стига да правят бирата по-добра. Така пловдивската пивоварна става първата в България, която внедрява иновативен полунепрекъснат метод за ферментация на бирата.
* 2004 г. Пивоварната пуска първата безалкохолна бира в България - Каменица Безалкохолна за отговорните ценители на забавлението и моментите, които не позволяват консумацията на алкохол.
* 2011 г. Каменица представя първата нискоалкохолна бира в България с плодов вкус - Каменица Фреш за разхлаждане през горещите летни дни.
* 2017 г. Каменица представя новия си дизайн на кирилица. Българските бирени братя и сестри се гордеят с това, което си е наше.
* 2019 г. На същото място, на което започва историята на българското пивоварство, врати отваря първото по рода си пространство в България - домът на Каменица и Бирените братя и сестри, Пивоварница Каменица.